# রিউ দি জানেইরু

| রিউ দি জানেইরু |
| --- |
| পৌরসভা |
| *Município do Rio de Janeiro* Municipality of Rio de Janeiro |
|  |
| ত্রাণকর্তা যিশুখ্রিস্ট করকোভাডো এবং সুগারলোফ মাউন্টেন এবং গুয়ানাবারা বে (পটভূমিতে)সুগারলোফ ক্যাবল কাররিও ডি জেনেইরো পৌরসভা থিয়েটারকাল জাদুঘরএস্তাদিও দো মারাকানাবাররা দা তিজুকাডাউনটাউন রিউ, মেট্রোপলিটান ক্যাথিড্রাল (মাঝে) এবং ক্যারিওকা অ্যাকুয়েডাক্ট (ডানদিকে) |
|  **পতাকাসীলমোহর** |
| রিউ দি জানেইরুর অবস্থান |
| **লুয়া ত্রুটি মডিউল:অবস্থান\_মানচিত্ এর 393 নং লাইনে: স্থানাঙ্কের মান বিকৃত।**Localization in Brazil |
| স্থানাঙ্ক: ২২°৫৪′৩০″ দক্ষিণ ৪৩°১১′৪৭″ পশ্চিম |
| দেশ |  ব্রাজিল |
| অঞ্চল | দক্ষিণপূর্ব |
| প্রদেশ |  রিউ দি জানেইরু |
| স্থাপিত | ১ মার্চ, ১৫৬৫ |
| সরকার |
|  • ধরন | Mayor-council |
|  • শাসক | Prefeitura da Cidade do Rio de Janeiro |
|  • Mayor | Eduardo Paes (PMDB (2013–2016)) |
| আয়তন |
|  • পৌরসভা | ১২৬০ বর্গকিমি (৪৮৬.৫ বর্গমাইল) |
| উচ্চতা | from ০ to ১,০২১ মিটার (from ০ to ৩,৩৪৯ ফুট) |
| জনসংখ্যা (2010) |
|  • পৌরসভা | ৬৩,২৩,০৩৭ |
|  • ক্রম | 2nd |
|  • জনঘনত্ব | ৪,৭৮১/বর্গকিমি (১২,৩৮০/বর্গমাইল) |
|  • মহানগর | ১,২৩,৮৭,০০০ |
| বিশেষণ | *Carioca* |
| সময় অঞ্চল | BRT (ইউটিসি−০৩:০০) |
| পোস্ট কোড | 20000-000 |
| এলাকা কোড | +55 21 |
|  |
|
ইউনেস্কো বিশ্ব ঐতিহ্যবাহী স্থান |
| ধরন | Cultural |
| মানদণ্ড | vi |
| মনোনীত | ২০১২ (36th session) |
| State Party | Brazil |
| Region | Latin America and the Caribbean |
|  |
|  |

**রিউ দি জানেইরু** (পর্তুগিজ: *Rio de Janeiro*; পর্তুগিজ: [ˈʁi.u d(ʒi) ʒɐˈne(j)ɾu] ()) দক্ষিণ-পূর্ব ব্রাজিলের একটি প্রধান শহর এবং রিউ দি জানেইরু রাজ্যের রাজধানী। শহরটি এককালে ব্রাজিলের (১৭৬৩–১৯৬০) এবং পর্তুগিজ সাম্রাজ্যের (১৮০৮–১৮২১) রাজধানী ছিল। শহরটি শুধু "রিউ" নামেই বেশি পরিচিত।

রিউ দি জানেইরু ব্রাজিলের একটি বৃহৎ সমুদ্রোপকূলীয় শহর। শহরটি যেসব কারণে সারা বিশ্বের কাছে পরিচিত তাদের মধ্যে আছে কোপাকাবানা ও ইপানেমা সৈকতগুলি, কর্কুভাদু পর্বতের উপরে অবস্থিত ৩৮ মিটার উচ্চতা বিশিষ্ট "ত্রাণকর্তা যিশুখ্রিস্ট" (পর্তুগিজ: *Cristo Redentor* *ক্রিস্তু রেদেঁতোর*) নামক মূর্তি এবং গ্রানাইট শিলাময় "পাঁউ দি আসুকার" পর্বত (অর্থাৎ "চিনিরুটি" পর্বত), যার শীর্ষে শক্ততারের পুলিগাড়িতে করে আরোহণ করা সম্ভব। এছাড়া শহরটি বিস্তৃত দরিদ্র বস্তি-এলাকা বা ফেভালাসগুলির জন্য পরিচিত। প্রতি বছর এখানে বিশ্বের সর্ববৃহৎ কার্নিভাল উৎসব আয়োজন করা হয়, যার গাড়ির বহর ও মিছিল, রঙবেরঙের বেশভূষা, সাম্বা নর্তক-নর্তকীর দল পৃথিবীজুড়ে বিখ্যাত। রিউ'র বেলাময় সৈকতগুলি গুয়ানাবারা উপসাগর থেকে পশ্চিমে বাররা পর্যন্ত বিস্তৃত। এগুলির সবগুলিতেই সাইকেল চালানোর পৃথক রাস্তা আছে এবং স্থানে স্থানে ডাবের পানি বিক্রি করার দোকান আছে। শহরের কাছে তিজুকা জাতীয় উদ্যান অবস্থিত; এটি চিরসবুজ অতিবৃষ্টি অরণ্যে আবৃত, জলপ্রপাতে পরিপূর্ণ একটি পাহাড়ি এলাকা যেখানে রঙবেরঙের বিশাল ঠোঁটের তুকান পাখির নিবাস এবং যেখানে হাইকিং বা পাহাড়ি পদযাত্রা করার সুব্যবস্থা আছে। শহরের লাপা এলাকার বার বা রেস্তোরাঁগুলিতে বিভিন্ন সঙ্গীতদল সাম্বা, ফোররু এবং বোসা নোভা ধরনের সঙ্গীত পরিবেশন করে থাকে। মুসেউ দি আর্তি মোদের্না এবং মুসেউ দি আর্তি দু রিউ নামের দুইটি জাদুঘরে আধুনিক শিল্পকলা প্রদর্শিত হয়।

## খেলাধুলা

রিউতে কিংবদন্তীতুল্য মারাকানা স্টেডিয়াম অবস্থিত, যেখানে ১৯৫০ সালে ফিফা বিশ্বকাপের ফাইনাল অনুষ্ঠিত হয়। এছাড়া রিউ ২০১৬ সালের গ্রীষ্মকালীন অলিম্পিক প্রতিযোগিতার আয়োজন করে।

ইপানেমা সৈকতে ভলিবল, আরপোয়াদোরে সার্ফিং বা সমুদ্রের ঢেউ-আরোহণ, এবং পেদ্রা বোনিতা থেকে প্যারাগ্লাইডিং এখানকার উল্লেখযোগ্য ক্রীড়া।

ফুটবল ক্লাব সমূহ| ক্লাব | মাঠ | ধারণক্ষমতা | প্রতিষ্ঠাকাল |
| --- | --- | --- | --- |
| ফ্লেমিংগো | এস্তাদিও দো মারাকানা | ৭৮,০০০ | ১৮৯৫ |
| ভাস্কো দে গামা | এস্তাদিও সাও জানুয়ারিও | ২৪,০০০ | ১৮৯৮ |
| ফ্লুমিনেন্স | এস্তাদিও দো মারাকানা | ৭৮,০০০ | ১৯০২ |
| বোতাফোগো | এস্তাদিও অলিম্পিকো নিল্টন সান্তোস | ৪৬,০০ | ১৮৯৪ |

## পরিবহন

1. গালিও আন্তর্জাতিক বিমানবন্দর - প্রধান ও আন্তর্জাতিক মানের বিমানবন্দর
2. সান্টোস ডুমন্ট বিমানবন্দর

## তথ্যসূত্র

## বহিঃসংযোগ